האמת, מעולם לא הבנתי את פשרם של שומרי התורה והמצווה הלובשים את הציצית אף מתחת לחולצתם בימות הקיץ הלוהטים... "זה מה שעוד חסר להם..."
לא הבנתי... לא הבנתי למה מעל החולצה, לא הבנתי אף למה מתחת לחולצה, לא הבנתי מה רוצים מילד קטן זה... להלביש לו דווקא ציצית... למה???
וכעת שוב לא הבנתי..., הרהרתי לעצמי... חבל שהמילה 'חולצה' אינה גימטרייה של תרי"ג... האומנם התכוון רש"י הקדוש ללמדנו חובת ציצית משום הגימטרייה???
ואף את דבריו לא זכיתי להבין. מעולם, לצערי, כשראיתי תכלת לא ראיתי בכך את כסא הכבוד... האומנם???
אכן, כבר נמצא בתלמוד כי משמעותו של הטלית קטן, משמעותה של הציצית היא... 'כְחוֹתָם של טיט - חותמו של עבד'.
זהו סמל גאוותינו – זהו סמל עבדותינו – זהו סמל מהותנו – כי אין לנו ישות אחרת, מבלעדיך, צוּרֵנוּ.
אף לילד הקטן... עם היכנסו לגיל שלוש... עם תחילת לימודו את אותיות האלף בית... נלמד אותו מהו האלף בית האמיתי של חיינו – הציצית!!!
"כשתזכה לקיים מצוות ציצית תרגיש שמחה מופרזה ברגשי קודש, לקשור קשר של קיימא עם התורה והמצווה ולכרות עמה ברית עולמים"